14.4.2023 г.
BG
Официален вестник на Европейския съюз
C 132/109 Четвъртък, 6 октомври 2002 г.
И. като има предвид, че според междуправителствената научно-политическа платформа относно биоразнообразието и предлаганите от екосистемите услуги и Междуправителствения комитет по изменение на климата морското биологично разнообразие е сериозно застрашено; като има предвид, че Европейската агенция за околна среда (ЕАОС) предупреди за настоящото влошено състояние на европейската морска среда и за необходимостта от бързо възстановяване на нашите морски екосистеми, като се разгледа въздействието на човешките дейности върху морската среда; като има предвид, че ключови места в моретата, например кораловите рифове, мангровите гори и пластовете морска трева, са силно деградирали и застрашени от изменението на климата и замърсяването; Й. като има предвид, че непостигането на целите на Парижкото споразумение би имало огромно въздействие върху околната среда и би довело до огромни икономически разходи, включително увеличаване на вероятността за достигане на повратните точки, при които температурните равнища ще започнат да ограничават способността на природата да поглъща въглерод в океаните; К. като има предвид, че китовете повишават производителността на екосистемите и имат значителна роля за улавянето на въглерод от атмосферата; като има предвид, че по време на жизнения си цикъл големите китове поглъщат средно по 33 тона CO2; като има предвид, че според изчисленията на Международния валутен фонд, ако популацията на китовете се върне до равнището преди китолова, количеството на положителния за климата фитопланктон ще се увеличи значително, а това ще доведе до допълнително улавяне на стотици милиони тона CO2 годишно, което се равнява на внезапната поява на два милиарда дървета (15); като има предвид, че защитата на китовете следва да бъде приоритет в международното управление на океаните; Л. като има предвид, че океаните следва да бъдат признати на международно равнище като световно благо и следва да бъдат защитени с оглед на тяхната уникалност и взаимосвързаност и основните екосистемни услуги, предоставяни от тях, от които зависи оцеляването и благосъстоянието на настоящите и бъдещите поколения; М. като има предвид, че благодарение на своите географски характеристики и особености най-отдалечените региони и острови на ЕС помагат на ЕС да се възползва от геостратегическото, екологичното, икономическото и културното измерение на океаните, а също и му възлагат отговорности; като има предвид, че най-отдалечените региони и острови са сред най-засегнатите от изменението на климата, по-специално по отношение на устойчивото развитие, в сравнение с останалата част от ЕС и останалите развити държави; Н. като има предвид, че Европейската агенция за околна среда определи управлението на океаните като „управление и използване на световните океани и техните ресурси по начин, който ги поддържа в добро здраве, продуктивни, безопасни, сигурни и устойчиви“ (16); О. като има предвид, че синята икономика на ЕС осигурява 4,5 милиона преки работни места и обхваща всички отрасли и сектори, свързани с океаните, моретата и бреговете, като корабоплаване, морски пътнически транспорт, рибарство и производство на енергия, както и пристанища, корабостроителници, крайбрежен туризъм и наземни аквакултури; като има предвид, че икономическите въпроси, свързани с океаните, са важен елемент от пакета за Европейския зелен пакт и плана за възстановяване, и като има предвид, че развитието на устойчива синя икономика по отношение на морските екосистеми би могло значително да стимулира икономическото развитие и създаването на работни места, по-специално в крайбрежните и островните държави и региони и в най-отдалечените региони (17); П. като има предвид, че на срещата на върха „Един океан“, проведена в Брест през февруари 2022 г., Франция и Колумбия поставиха началото на световна коалиция за син въглерод, а беше стартирана и коалицията с високи амбиции в областта на БРИНЮ; 1. призовава ЕС да бъде лидер в опазването на океаните, възстановяването на морските екосистеми и повишаването на осведомеността относно първостепенната роля на океаните за поддържането на планета, пригодна за живеене за хората и животните, и относно многобройните ползи, които океаните носят за нашите общества; в този контекст счита, че е важно да подобрим отношенията си с океаните; насърчава Комисията да поощрява по-доброто интегриране на въпросите, свързани с опазването на океаните, в други области на политиката, включително на предстоящите конференции относно климата и биологичното разнообразие, по-специално COP15 и COP27;
(15) (16) (17)
Международен валутен фонд, „A strategy to protect whales can limit greenhouse gases and global warming“ (Чрез стратегия за защита на китовете биха могли да се ограничат парниковите газове и глобалното затопляне), декември 2019 г.
Европейска агенция за околна среда, „Ocean governance“ (Управление на океаните), 5 май 2022 г. както се потвърждава в резолюцията на Парламента от 3 май 2022 г., озаглавена „Устойчива синя икономика в ЕС: ролята на секторите на рибарството и аквакултурите“;